La litiero di Leono, da Ronald Bijtenhoorn 

Uldie Leono parolis kun sua amiki Hundo, Simio e Foxo. 

"Dicez a me, kara amiki, quale odoras mea litiero?" dicis Leono. 

"Leono," dicis Hundo, "tu esas bona amiko e me ne timas tu. Tua litiero tre 
malodoras." 

Leono iraceskis: "Tu ne esas mea bona amiko! Quale tu povas dicar ke mea litiero tre 
malodoras? Forirez e ne revenez od altre me manjos tu!" 

"Quala folo!" dicis Simio, "Me esas tua amiko, Rejo Leono! E me dicas a tu ke tua 
litiero bonodoras quale parfumoza flori." 

Leono itere iraceskis: "Tu mala Simio! Anke tu esas folo! Forirez e ne revenez od altre 
me manjos tu!" 

Pose Leono turnis su a Foxo e questionis: "E quon tu opinionas? Quale odoras mea 
litiero?" 


"Desfortunoze, kara Leono," dicis Foxo, "Me dezirus ma ne povas dicar. Me kaptesas da 
kataro e do flaras nulo." 

Leono rideskis e dicis: "Tu esas tre saja, mea amiko. Tu salvis mea fiereso e tua 
propra pelo." 


P.S. da B. Y. Takata: 


Komprenebele Nasreddin-falkono flug-falis de l'alta cielo avan la lenono: 
"Bon jorno! Me nomesas Nasreddin, la hucpoza* falkono." 

La lenono perplexa ma respondis a la hucpoza* falkono: 

"Pro quo vu tante rapide flug-falis de la tante alta cielo avan me?" 
Nasreddin lore dicis kandide a la leono havanta kelka desquieteso: 

"Me havas akutega oreli ed okuli' ed en la cielo audis via konversado." 
"Pro quo vu povas esar kontenta kun tante infantala agnostikismo?" 

La leono itere multe iraceskis e klamis: 

"Pro ke me esas rejo dil tota animali e devas salvar mea kara vizajo." 

Lore Nasreddin ridegis e dicis a la leono poke insultita, e riflugis: 

"Ne nur vua litiero, ma plu importante, anke vua vizajo tre malodoras." 
"Kande do vu sucesos lavabar vua kordio, lavesos vua litiero e vizajo." 



